**AKTIVNOSTI  
Delegacija u Interparlamentarnoj uniji  
XIII saziv (1. avgust 2022 – 6. februar 2024)**

* Potpredsednica Narodne skupštine Snežana Paunović predvodila je stalnu delegaciju Narodne skupštine u Interparlamentarnoj uniji na 147. zasedanju Skupštine Interparlamentarne unije, u Luandi, Angola, od 23. do 27. oktobra 2023. godine.
* Narodni poslanici Marina Raguš i Branimir Jovanović učestvovali su na Drugom svetskom samitu odbora za budućnost u Montevideu, od 25. do 27. septembra 2023. godine, u organizaciji Parlamenta Urugvaja i Interparlamentarne unije.
* U organizaciji Interparlamentarne unije i Parlamenta Kraljevine Maroko, delegacija Odbora za ljudska i manjinska prava i ravnopravnost polova koju su činili predsednik Odbora dr Muamer Bačevac, Sandra Joković i dr Danijela Grujić, učestvovala je na parlamentarnoj konferenciji posvećenoj međuverskom dijalogu: Saradnja za zajedničku budućnost, u Marakešu, od 13. do 15. juna 2023. godine.
* 146. zasedanje IPU održano je od 11. do 15. marta 2023. godine, u Manami, Kraljevini Bahrein. Delegaciju Narodne skupštine činili su Snežana Paunović, Milan Radin, Nikola Dragićević i Sanda Rašković Ivić, kao i generalni sekretar Narodne skupštine Srđan Smiljanić. Tokom zasedanja potpredsednica Narodne skupštine Snežana Paunović izabrana je za članicu Biroa Foruma žena parlamentarki pri IPU.
* Zamenica predsednika Odbora za prava deteta Slavica Radovanović i članice Odbora za prava deteta Andrijana Avramov i Milica Nikolić učestvovale na onlajn panel diskusiji o pravima deteta u organizaciji Komiteta za prava deteta Ujedinjenih nacija i Interparlamentarne unije, koja je održana 6. februara 2023. godine.
* Delegacija Narodne skupštine učestvovala na 145. skupštini Interparlamentarne unije, koja se, od 11. do 15. oktobra 2022. godine, održala u Kigaliju, Ruandi. Delegaciju, koju je predvodio predsednik Narodne skupštine dr Vladimir Orlić, činili su i potpredsednica Narodne skupštine Snežana Paunović i narodni poslanici Lav-Grigorije Pajkić, Sanda Rašković Ivić, Nikola Dragićević i generalni sekretar Narodne skupštine Srđan Smiljanić.